### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra S**

Flere børn skal trives og have et alderssvarende dansk ved skolestart.

Blot fire ud af 10 treårige aarhusianske børn med dansk som andetsprog har et alderssvarende dansk, og ved skolestart er det stadig således, at knap to ud af tre vurderes at have et sprogstøttebehov. Når børnene er bagud sprogligt, går det ikke alene ud over mulighederne for at lære i skolen – det har også stor betydning for leg, trivsel og sociale udviklingsmuligheder. Samtidig ved vi fra [adresse] Kvalitetsopfølgning på 0-6-års-området, at den utilfredsstillende sproglige udvikling især er fremherskende for børn, der begynder sent i dagtilbud, og som har et lavt fremmøde i dagtilbuddet. Derfor bør der være øget fokus på indsatser, der sikrer, at børn og unge, der skolehenvises på baggrund af skolehenvisningspolitikken, trives lige så godt som deres jævnaldrende på den lokale skole. Ved at vende den negative udvikling, som Kvalitetsopfølgningen peger på, og sikre familiens opbakning til at børnene kan opnå det fulde udbytte af byens gode dagtilbud, kan vi fremme sprogudvikling og forebygge fravær, mistrivsel og negativ social arv for børn med dansk som andetsprog.

Børn og Unge og Sociale Forhold og Beskæftigelse arbejder allerede sammen om en gentænkt trivsels- og fraværsindsats i folkeskolen, ligesom Den Sociale Bæredygtighedsplan rummer et fokus på styrket fremmøde og trivsel på 0-6-års-området. En ny indsats bør bygge på disse samarbejder. Socialdemokratiet ønsker at styrke trivsel og sprogudvikling for børn med dansk for andetsprog i en helhedsorienteret indsats, der bygger på en kombination af børnenes udbytte af [adresse] stærke dagtilbud og et forbedret samarbejde mellem familierne, dagtilbud og social- og beskæftigelsesindsatser.

Socialdemokratiet foreslår en tværfaglig, helhedsorienteret sprogindsats:

* Socialdemokratiet foreslår i den forbindelse, at Magistratsafdelingerne for Børn og Unge samt Sociale forhold og Beskæftigelse i fællesskab udvikler et dedikeret program, som bygger på en kombination af dagtilbuds-, social- og jobindsatser, der involverer familien i at sikre, at børn med dansk som andetsprog opnår et større udbytte af dagtilbuddene og herigennem en forbedret sproglig udvikling. Det skal her videre sikres, at allerede kendte, velfungerende programmer som fx læseindsatsen READ udbredes og anvendes i alle relevante dagtilbud.
* Socialdemokraterne foreslår, at [adresse] ifbm. budgetforhandlingerne for 2022 afsætter ressourcer til en særlig, helhedsorienteret sprogindsats for børn med dansk som andetsprog. Indsatsen bør målrettes børn og unge, der skolehenvises som følge af skolehenvisningspolitikken.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.